මේ දිනවල අධිවේගී මාර්ගයේ රථ වාහන ධාවනය ඉතා ඉහළ අගයක් ගන්නා බැවින් අනතුරු සිදුවීමට ඇති ඉඩකඩද එමෙන්ම ඉහළ යා හැකි බව බව පොලිස් මාධ්‍ය ප්‍රකාශක නියෝජ්‍ය පොලිස්පති අජිත් රෝහණ පවසනවා.ඊයේ දින අධිවේගී මාර්ගයේ සිදුවු රිය අනතුරට හේතුව ලෙස මාර්ගයේ රථ වාහන දෙකක් අතර නිසි පරතරය තබා නොගැනීම ප්‍රධාන හේතුවක් ලෙස මේ වන විට හඳුනාගෙන ඇති බවත් ඔහු පැවසුවා.ඔහු වැඩිදුරටත් පවසන්නේ මේ හේතුවෙන් අද දිනයේ අධිවේගී මාර්ගයේ රිය ධාවනය සම්බන්ධයෙන් විශේෂ නිරීක්ෂණ රාජකාරි සිදු කෙරෙන බවයි.එබැවින් ඔහු අධිවේගී මග භාවිතා කරන්නන් ගෙන් ඉල්ලා සිටින්නේ රිය ධාවනයේ දී වාහන දෙකක් අතර නියමිත පරතරය තබා ගෙන යම් අනතුරක් සිදුවීමට ඇති ඉඩකඩ අවම කර ගැනීමට උත්සාහ දරන ලෙසයි.